Isuzu tooi sy D-Max opDie Isuzu D-Max 250 dubbelkajuit 4×4 X-Rider lyk gereed vir aksie met sy nuwe sierplakkers. (Foto: Verskaf) Die Isuzu-rivier, wat in die stad Ise in Japan ontstaan en uitmond, word as ŉ heilige rivier beskou en het deur die eeue die skepping van baie gedigte en liedere (en ŉ ongelooflike bakkie) geïnspireer. Isuzu beteken “vyftig klokkies” en, weet plaaslike inwoners te vertel, jy kan klokkies hoor lui soos die water in die rivier vloei. Ek het onlangs na die kenmerkende geluid van die jongste Isuzu D-Max se luierende enjin geluister en het my vir ŉ oomblik verbeel ek het 50 klokkies hoor lui. Maar op ŉ ernstiger noot, Isuzu is die grootste spesialis op, en vervaardiger van, dieselaangedrewe kragleweraars en is Japan se oudste voertuigvervaardiger. Nog ŉ pluimpie vir Isuzu is dat hulle deur dik en dun by Suid-Afrikaanse boere staan. Hulle het die kans gevat om hul eerste bakkie, die Chevrolet LUV, in 1972 in Suid-Afrika bekend te stel, in ŉ tyd gekenmerk deur politieke onstuimighede toe ander motorvervaardigers uit die land pad gegee het. Isuzu het onlangs besluit dat een van hul strydrosse, die D-Max 250 dubbelkajuit 4×4 X-Rider, aan die buitekant opgekikker moet word en ŉ bloedrooi intreemodel vir Maroela Media Landbou geleen om te besluit of boere dit sal waardeer. Dié model word nog met ŉ sleuteldraai aangeskakel en jy kan jou kompakskywe onder die radio indruk om na die treffers van weleer te luister. Op die dak is swart relings as standaard opgesit en die gewone kanttrappe is met die kenmerkende Hi Ride-weergawe vervang. As ŉ opsionele ekstra is 18 duim‑ volswart allooiwiele opgesit. Isuzu se mooimaakspan het al die dekals, oftewel sierplakkers, afgepluk om vir hom ŉ nuwe jas aan te trek. Isuzu het vir hierdie D-Max 18 duim- volswart allooiwiele, swart dakrelings en Hi Ride kanttrappies opgesit. (Foto: Verskaf) ŉ Nuwe baadjie of baard is nooit te versmaai nie en net so sal hierdie tooisels vir heelwat boere ŉ aangename verandering wees. Daar is ook niks fout om so ŉ bietjie voor die kerk of in die koöperasie se parkeerplek te pronk nie. Aangesien die harde werk vir die voorman of bestuurder se langbak-enkelkajuit gelos word, is die kans dat die plakkers sal verweer of beskadig ook gering. Op grond en teer gedra die Isuzu hom soos al die vorige modelle dit gedoen het – eenvoudig uitstekend. Jy gaan wel nie ŉ sagte, elegante rit ervaar nie, soos wat die neiging in die heel nuutste bakkies is om na die gemak en gerief van luukse voertuie te beweeg. Maar tussen die stof en gras en deur die erosieslote en oor die spoelwalle is dit dalk beter om op beproefde ontwerpe en tegnologie te vertrou wat gehardheid en taaiheid uitstraal. Die D-Max sal maar altyd ‘n beeld van taaiheid uitstraal. (Foto: Verskaf) Die spiksplinternuwe D-Max sal vroeg volgende jaar sy buiging maak. Boere het ŉ getroue werkesel nodig, so ons motorman, Brendon Staniforth, se raad is om eers die kat uit die boom te kyk. Voorraad is nie volop nie – indien jy eers wil wag en kyk wat die mark later kan bied, is die D-Max dalk intussen ŉ fantastiese kopie. Net een waarskuwing: Die Mazda, wat op die nuwe D-Max geskoei is, se ritgehalte is heeltemal onaanvaarbaar en dan is daar die kwessie van die klein 1,9-dieselenjin. Die modelreeks lyk só: Die reeks word gedek deur ŉ 5 jaar/120 000 km-waarborg en 5 jaar/90 000 km-diensplan. Die nuwe, groter, swart naamplakker agter lyk net beter. (Foto: Verskaf) Die mededingers lyk só: 5 jaar/90 000 km-diensplan Diensplan opsioneel 6 jaar/90 000 km-diensplan 9-dienste- diensplan Tussen dié mededingers is die Mahindra rateltaai én boonop ‘n outomatiese weergawe … só ook die GWM P-reeks. Die ou en getroue Ranger en Navara is effens goedkoper as die X-Rider, terwyl die Hilux weer duurder is. Indien jy nie reeds jou besluit geneem het nie, gaan toetsbestuur beslis elkeen van hulle.